Arnari Þór Viðarssyni landsliðsþjálfara Íslands í fótbolta og framherjanum Viðari Erni Kjartanssyni ber ekki saman um af hverju Viðar sé ekki í landsliðinu. Arnar segir að félag Viðars hafi ekki gefið honum leyfi, en því hafnar Viðar.
Eftir 2-0 tap fyrir Armeníu í undankeppni HM karla í fótbolta í gærkvöld var því velt upp af hverju framherjinn Viðar Örn Kjartansson væri ekki í landsliðshópnum. Ísland hefur ekki enn skorað í undankeppninni og Viðar sem skoraði 9 mörk í 14 deildarleikjum fyrir Vålerenga í Noregi á síðasta ári hefði hugsanlega getað hjálpað liðinu.
Sagði Arnar Þór Viðarsson landsliðsþjálfari Íslands. Þessu hafna þó bæði Viðar Örn og Jörgen Ingebrigtsen íþróttastjóri Vålerenga í viðtölum við fotbolta.net í dag. Ingebrigtsen sagði þar að KSÍ hefði falast eftir Viðari en Vålerenga sagt að vegna sóttkvíareglna í Noregi væri félaginu heimilt að banna honum að fara. Það mætti þó ræða frekar væri vilji til þess.
Guðjón Þórðarson fyrrverandi landsliðsþjálfari Íslands ýjaði svo að því í hlaðvarpinu The Mike Show í gærkvöld að ástæðan fyrir því að Gylfi Þór Sigurðsson væri ekki með landsliðinu núna væri vegna ósættis við Eið Smára Guðjohnsen aðstoðarlandsliðsþjálfara.
Arnar hefur ákveðið að kalla til fjóra leikmenn 21 árs landsliðsins inn í A-landsliðið fyrir leik Íslands við Liechtentein á miðvikudag. Jón Dagur Þorsteinsson, Willum Þór Willumsson, Ísak Bergmann Jóhannesson og Sveinn Aron Guðjohnsen fara nú í A-landsliðið.
Arnar Þór Viðarsson landsliðsþjálfari íslenska karlalandsliðsins í fótbolta segir rangt að ósætti sé milli Gylfa Þórs Sigurðssonar og Eiðs Smára Guðjohnsen, og að það valdi fjarveru Gylfa með landsliðinu. Þá segir Arnar að Viðar Örn Kjartansson hafi ekki fengið leyfi frá félagsliði sínu til að spila með landsliðinu, en Viðar og félag hans segja það rangt.